Norther - Break Myself Away Tab Online | UG Plus @ Ultimate-Guitar.com
Easiest way to learn “Break Myself Away”
“Break Myself Away” by Norther
To play “Break Myself Away” start Tab Pro Free trial Vuur en As | coetzeeblog
18 Sondag Mar 2018
as, bome, vuur
Hulle, wie hulle is, weet ek nie, maar hulle sê, ons moenie vuur maak nie. So ‘n kleintjie om te braai, is aanvaarbaar. Soms, moet ons ‘n effe groter een maak, dit is nou om hout te verbrand, wat rot- en muisneste huisves. Daardie neste, lok weer hulle, dit is nou die muise en rotte, se natuurlike vyand, slange. Wie wil nou slange naby jou huis he? (Moet daardie e, nie kappie op hê nie?) O, ja, en ons mag eintlik ook geen boom, dit is nou inheemse bome, saag nie. Nie sonder ‘n permit nie.
Verlede jaar, is ons gedwing, om die ou boom, nie inheems nie, ‘n ou sederboom, wat gevaarlik naby aan die buitekamer en 3 meter van die sonstoep se hoek gestaan het, te saag. Boonop, is die boom, ingeneem, deur die verpestelike Katteklouranker (Cat’s claw creeper of Dolichandra unguis-cati), wat hom gevaarlik gemaak het, sou daar ‘n sterk wind opdaag. Die enigste oplossing, laat hom val, met die voorbehoud, dat dit ‘n ervare saagman moes wees, wat weet, wat hy doen. Erico, en sy helper, Victor, is die taak opgedra en hy, het hy hom perfek laat val. Op die oopstuk, 4 meter breed, tussen die heining en die buitegebou.
Die bruikbare stuk stam is weggesleep, die res, is opgesaag in hanteerbare stukke en net aan die anderkant van die draad gepak. Daar gelê om droog te word, maar kon nie verbrand word nie, want daar was gereeld ‘n gewas op die land langs die draad. Na die soja gestroop is, het ek besluit, nou is die tyd ryp, vir ‘n vuurtjie. Kry die klein John Deere, met die laaigraaf en vra Medina, druk dit net so effe weg van die draad, ek wil dit brand. Nou moet die windrigting, ook in aanmerking geneem word. Suidewind sal werk, net nie wes nie, dan is die huis, reg in die rook se pad. Sou ‘n hele paar kilogram vleis, met daardie hitte, kon gaar kry. By die laaste foto, het die planter ook al verby gekom en sal die mielies, naby die ashoop, dalk beter groei toon.
Die oorblyfsels, die as en die paar stukke, wat nie heeltemal uitgebrand het nie, simbolies, van die Seders, wat in ons samelewing ook val. As, wat die wind verwaai, herinneringe, wat al minder word en die stukke hout, wat nie brand nie, die indrukke, wat nog baie lank in ons geheues, agterbly.
Daar is een, koraalslang, deur die hitte gedwing, om die nes te verlaat.
12 thoughts on “Vuur en As”
Maart 18, 2018 om 7:41 nm
O liewe land, ek gril my besimpeld vir daai slang! Is hy giftig?
Maart 18, 2018 om 7:53 nm
Daar is twee verskillende spesies. Een dodelik en een nie. ‘n Kenner, het my ‘n rukkie gelede, die verskil beduie, met die kleure te doen. Het natuurlik, alweer vergeet. Die geluk is, die bek kan nie groot oop nie, so hulle kan regtig pik nie. Kan jou eintlik net byt aan die vinger. Dus moet mens versigtig wees, as jy jou hand onder iets indruk. Ek het daardie een, maar in die vlamme laat verdwyn.
Maart 18, 2018 om 7:56 nm
Met daardie kleure kan ek skaars glo dat daar ‘n onskuldige spesie ook is!
Maart 18, 2018 om 8:18 nm
Dis so ‘n pragtige slang!
Maart 18, 2018 om 8:50 nm
Elke land het maar sy dinge, ne?
Mag ek vra hoe dit gebeur het dat julle emigreer het?
Maart 19, 2018 om 3:09 nm
Verskeie mense, het al daardie vraag gevra. Dalk moet ek maar eendag, hier op die blogs, dit plaas. Ek is bevrees, dat dit ‘n baie lang storie, sal wees, maar dan kan ek soos Tina sê: Gaan verby, as dit jou verveel.
Maart 19, 2018 om 3:56 nm
Maak dit ‘n vervolgverhaal.
Maart 19, 2018 om 7:27 vm
Ek geniet dit so om van jul daaglikse lewens daar ver te lees, Coetzee. En ja, ek vra ook saam met Toortsie, hoekom en wanneer?
Maart 19, 2018 om 3:11 nm
Una,lees my kommentaar, hierbo by Toortsie.
Maart 19, 2018 om 3:44 nm
Maart 19, 2018 om 1:17 nm
Hi Danie s bly jy kon darem die boom saag jou blogs lees lekker hoor
Maart 19, 2018 om 3:12 nm
Dankie, vir die lees, my tante.